La Universitat Jaume I presenta les investigacions de la Càtedra Eurocop de prevenció del delicte pionera a Espanya



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2014/10/1q/catedra-eurocop/&url=/com/noticies/2014/10/1q/catedra-eurocop/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2014/10/1q/catedra-eurocop/&url=/com/noticies/2014/10/1q/catedra-eurocop/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2014/10/1q/catedra-eurocop/&url=/com/noticies/2014/10/1q/catedra-eurocop/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2014/10/1q/catedra-eurocop/&url=/com/noticies/2014/10/1q/catedra-eurocop/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Universitat Jaume I presenta les investigacions de la Càtedra Eurocop de prevenció del delicte pionera a Espanya

03/10/2014 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![Càtedra Eurocop catedra-eurocop Prevencion_Delito_DLL22_mw](/com/noticies/2014/10/1q/catedra-eurocop/Prevencion_Delito_DLL22_mw.jpg)](#)

  En les jornades s'han exposat els diferents projectes que desenvolupa la Càtedra Eurocop. | DAMIÁN LLORENS

La Universitat Jaume I ha celebrat les jornades de presentació de les investigacions de la Càtedra Eurocop de prevenció del delicte en què s'han exposat els diferents projectes que desenvolupa aquesta càtedra pionera a Espanya, conjuntament amb les forces de seguretat i l'empresa Eurocop, orientats a l’increment de la seguretat ciutadana. Cal destacar la participació en les jornades de representants de Finlàndia, el Regne Unit, Portugal, Guatemala, Mèxic i els Estats Units.

L'acte d'inauguració ha comptat amb la presència del rector de la Universitat Jaume I, Vicent Climent; l'alcalde de l'Ajuntament de Castelló, Alfonso Bataller; el director de la jornada i de la Càtedra Eurocop, Jorge Mateu; l'intendent general de la Policia Local de Castelló, José Luis Carque, i el gerent d’Eurocop, Ramón García.

Vicent Climent ha assenyalat que la universitat no solament ha de formar professionals i crear coneixement, sinó que és fonamental traslladar aquest coneixement a la societat i innovar. «Perquè la societat avance, és necessària la convergència entre el coneixement generat per part de la universitat i l'interès de les administracions públiques i de l'empresa privada, i un bon exemple d’aquesta fusió és la Càtedra Eurocop», ha afirmat. Així mateix, ha posat l'accent en l'aposta de la Universitat Jaume I per la formació de professionals en l'àmbit de la seguretat a través del Grau en Criminologia i Seguretat, el segon més demandat dels oferits en la Facultat de Ciències Jurídiques i Econòmiques, o de la pròxima inauguració del Laboratori de la Policia Científica.

En aquesta línia, Bataller ha apuntat que les societats que no investiguen avancen poc i la seguretat és un dels àmbits de major rellevància i interès per a les administracions públiques. «És imprescindible l'establiment d'un sistema públic que garantisca la seguretat i l'ordre públic a través de les sinergies entre l'àmbit institucional, acadèmic i les empreses privades», ha apuntat. Així mateix, ha assenyalat que les línies de recerca de la càtedra tenen el seu fonament en la prevenció, pedra angular d'una bona gestió pública i de seguretat ciutadana.

A continuació, el professor Marcus Felson, de la Texas State University, ha sigut l'encarregat d'oferir la conferència inaugural de les jornades, on ha abordat la seua teoria de les activitats rutinàries en la qual es relaciona l'opció de delinquir amb el factor oportunitat. «El delicte no és només una qüestió dels delinqüents, sinó que també hi influeixen les convergències i divergències dels processos de la vida quotidiana. Es poden estudiar aquests processos i veure com són oportunitats per al delicte. D'aquesta forma, hem descobert molt més sobre el delicte que si analitzem el delicte en si», ha afirmat.

Felson ha explicat que moltes teories tradicionals del crim afirmen que es necessiten grans canvis per a reduir els delictes i que, si s'hi apliquen mesures preventives, es produeix un desplaçament cap a altres tipus de delinqüència. No obstant això, el professor ha assenyalat que les recerques recents mostren el contrari, ja que no es produeix necessàriament aquest efecte de desplaçament. En aquest sentit, ha mostrat exemples en què s'ha reduït l'índex de delictes amb diferents mesures, com ara la instal·lació de càmeres de seguretat, el bloqueig del volant en els vehicles o la focalització en la vigilància dels habitatges propers als quals s'ha produït un robatori.

Així mateix, ha explicat les diferents anàlisis que s'han realitzat sobre les rutines diàries i els patrons de conducta dels ciutadans que han ajudat a la disminució de la taxa de criminalitat: els horaris amb més risc de robatoris a les llars, les zones d'estacionament amb major perill, el risc de les zones de concentració de diversió dels joves, etc.

[Fotografies](http://ujiapps.uji.es/com/fotonoticies/arxiu/2014/10/02/jornada-prevencio-delicte/)

Més informació: <http://www.catedraeurocop.uji.es/>

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00